11. decembris

**11. decembris** ir gada 345. diena pēc Gregora kalendāra (346. garajā gadā). Līdz gada beigām ir atlikušas 20 dienas.

## Vārda dienas
Valdemārs, Valdis, Voldemārs

## Notikumi
* 1816. gads — Indiāna kļuva par ASV 19. štatu.
* 1931. gads — Apvienotās Karalistes parlaments pieņēma Vestminsteras statūtus, dodot neatkarību Austrālijas Sadraudzībai, Dienvidāfrikas Savienībai, Īrijas Brīvvalstij, Jaunzēlandes domīnijai, Kanādas domīnijai, Ņūfaundlendas domīnijai.
* 1941. gads — Otrais pasaules karš: Vācija un Itālija pieteica karu ASV; ASV atbildot pieteica karu Vācijai un Itālijai.
* 1958. gads — Augšvolta kļuva par autonomu republiku Franču sadraudzībā, iegūstot nosaukumu Augšvoltas Republika (tagad Burkinafaso).
* 1993. gads — pieņemts pašreizējais Krievijas karogs.
* 1994. gads — Pirmais Čečenijas karš: Krievijas prezidents Boriss Jeļcins apstiprināja karaspēka ievešanu Čečenijā.
* 1997. gads — pieņemts Kioto protokols.
* 2001. gads — Ķīna iestājās Pasaules Tirdzniecības organizācijā.
* 2020. gads — Eiropas Savienība vienojās nākamajā desmitgadē samazināt siltumnīcas efekta gāzu emisijas par 55 %.

## Dzimuši
* 1475. gads — Leons X (*Leo X*), Romas pāvests (miris 1521. gadā)
* 1724. gads — Kārlis Teodors (*Karl Theodor*), Pfalcas kūrfirsts (miris 1799. gadā)
* 1725. gads (j.s., pēc v.s. ) — Ivans Jelagins (*Иван Елагин*), Krievijas armijas virsnieks, galma padomnieks, muižnieks (miris 1794. gadā)
* 1758. gads — Kārlis Frīdrihs Celters (*Carl Friedrich Zelter*), vācu komponists (miris 1832. gadā)
* 1803. gads — Ektors Berliozs (*Hector Berlioz*), franču komponists (miris 1869. gadā)
* 1810. gads — Alfreds de Misē (*Alfred de Musset*), franču rakstnieks (miris 1857. gadā)
* 1843. gads — Roberts Kohs (*Robert Koch*), vācu mikrobiologs (miris 1910. gadā)
* 1867. gads — Antonio Konte (*Antonio Conte*), itāļu paukotājs (miris 1953. gadā)
* 1890. gads — Karloss Gardels (*Carlos Gardel*), Latīņamerikas tango dziedātājs (miris 1935. gadā)
* 1882. gads — Makss Borns (*Max Born*), vācu fiziķis un matemātiķis (miris 1970. gadā)
* 1911. gads — Cjaņs Sjueseņs (钱学森; *Qián Xuésēn*), Ķīnas raķešu zinātnieks (miris 2009. gadā)
* 1911. gads — Nagībs Mahfūzs (نجيب محفوظ‎, *Nagīb Maḥfūẓ*), Ēģiptes rakstnieks (miris 2006. gadā)
* 1913. gads — Žans Marē (*Jean Marais*), franču aktieris (miris 1998. gadā)
* 1918. gads — Aleksandrs Solžeņicins (*Александр Солженицын*), krievu rakstnieks (miris 2008. gadā)
* 1930. gads — Žans Luijs Trentiņāns (*Jean-Louis Trintignant*), franču aktieris (miris 2022. gadā)
* 1931. gads:
** Ošo (Osho), indiešu garīgais skolotājs (miris 1990. gadā)
** Rita Moreno (*Rita Moreno*), amerikāņu aktrise
* 1935. gads — Pranabs Mukhārdžī (প্রনব কুমার মুখার্জী, *Pranab Mukhārjī*), Indijas prezidents (miris 2020. gadā)
* 1938. gads — Valērijs Žuravļovs, PSRS un Latvijas šahists (miris 2021. gadā)
* 1943. gads — Džons Kerijs (*John Kerry*), ASV politiķis
* 1944. gads — Terija Gāra (*Teri Garr*), amerikāņu aktrise (mirusi 2024. gadā)
* 1953. gads — Andrejs Makarevičs (*Андрей Макаревич*), krievu mūziķis
* 1954. gads — Puspa Kamals Dāhāls (पुष्पकमल दाहाल, *Pushpa Kamal Dahal*), Nepālas premjerministrs
* 1960. gads — Frūde Gritens (*Frode Grytten*), norvēģu rakstnieks un žurnālists
* 1969. gads — Višvanatans Anands (*விசுவநாதன் ஆனந்த்*), Indijas šahists, piecpadsmitais pasaules čempions
* 1972. gads — Dāniels Alfredsons (*Daniel Alfredsson*), zviedru hokejists
* 1975. gads:
** Fransisko Rubio (*Francisco Rubio*), ASV kosmonauts
** Martins Pruseks (*Martin Prusek*), čehu hokejists
* 1976. gads — Jakobs Frīss (*Jacob Friis*), dāņu futbolists un futbola treneris
* 1979. gads — Kolīna Hūvere (*Colleen Hoover*), amerikāņu rakstniece
* 1996. gads:
** Elīna Bartkeviča, latviešu aktrise
** Heilija Steinfelda (*Hailee Steinfeld*), ASV dziedātāja un aktrise

## Miruši
* 1686. gads — Lielais Kondē (*le Grand Condé*); franču ģenerālis (dzimis 1621. gadā)
* 1918. gads — Ivans Cankars (*Ivan Cankar*), slovēņu rakstnieks (dzimis 1876. gadā)
* 1921. gads — Robērs de Monteskjū (*Robert de Montesquiou*), franču estēts, simbolisma dzejnieks, mākslas kolekcionārs un dendijs (dzimis 1855. gadā)
* 1941. gads — Emīls Pikārs (*Émile Picard*), franču matemātiķis (dzimis 1856. gadā)
* 1945. gads — Francis Dūne (*Franz Duhne*), vācu vieglatlēts (dzimis 1880. gadā)
* 1962. gads — Freds Sersens (*Fred Sersen*), čehu izcelsmes ASV filmu specefektu mākslinieks un gleznotājs (dzimis 1890. gadā)
* 1964. gads — Alma Mālere (*Alma Mahler*), austriešu komponiste (dzimusi 1879. gadā)
* 2012. gads — Gaļina Višņevska (*Галина Павловна Вишневская*), krievu operdziedātāja (dzimusi 1926. gadā)
* 2020. gads — Kims Kidoks (김기덕), Dienvidkorejas kinorežisors (dzimis 1960. gadā)

## Svētku un piemiņas dienas
* Republikas diena (Burkinafaso)
* Starptautiskā kalnu diena